О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 1108
от 21.07.2026 г.
За учредяване на възмездно вещно право на ползване по реда на чл. 75, ал.1 от Закона за подземните богатства върху част от имот – публична общинска собственост

На  основание чл.21, ал.1, т.8 и ал.2 от Закона за местното самоуправление и местната администрация, чл.34, ал.6 от Закона за общинската собственост,  чл.75, ал.1 от Закона за подземните богатства и чл.25 от Закона за собствеността и ползването на земеделските земи

ОБЩИНСКИ СЪВЕТ РЕШИ:
1. Дава съгласие да бъде учредено възмездно вещно право на ползване по реда на чл.75, ал.1 от Закона за подземните богатства в полза на ВИВАМЕТАЛИ ЕООД, гр. Радомир, ЕИК 205256532, със седалище и адрес на управление: гр. Радомир, ул. Мирчо Христов, №2, представлявано от Станислав Станков - Управител, върху част от следния недвижим имот – публична общинска собственост: земеделска земя с начин на трайно ползване – пасище, поземлен имот с идентификатор 70038.37.749, находящ се в землището на с. Студена, община Перник, целият с площ от 1687709 кв.м. Възмездното право на ползване да се учреди върху част от имота, с площ от 700,00 кв.м, съгласно приложената от ВИВАМЕТАЛИ ЕООД, гр. Радомир схема на взаимното разположение на площ за проучване „Трънков връх“ и ПИ №70038.37.749, ведно с координатен регистър на граничните точки на площ „Трънков връх“ в координатната система БГС 2005, след представяне на издаденото разрешително за проучване.

2.
Определя срок на вещното право на ползване: 1 година.

3.
Определя сумата в размер на 38,30 € месечно или 74,91 лв. за учреденото право на ползване, платимо по реда и условията, определени в договора.

4.
Възлага на кмета на Община Перник да извърши необходимите правни и фактически действия за сключване на договор за учредяване на възмездно вещно право на ползване, както и всички последващи действия по неговото изпълнение.
Решението е прието на заседание на Общинския съвет, проведено на 21.07.2026г., Протокол № 7 т. 31 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

